CELEX: 32015D1993
Language: et
Date: 2015-10-22 00:00:00
Title: Nõukogu otsus (EL) 2015/1993, 22. oktoober 2015, millega kiidetakse heaks ühelt poolt Euroopa Liidu ja Euroopa Aatomienergiaühenduse ja teiselt poolt Kosovo vahelise stabiliseerimis- ja assotsieerimislepingu sõlmimine Euroopa Komisjoni poolt Euroopa Aatomienergiaühenduse nimel

6.11.2015   
            
            
               ET
            
            
               Euroopa Liidu Teataja
            
            
               L 290/14
            
         NÕUKOGU OTSUS (EL) 2015/1993,
   22. oktoober 2015,
   millega kiidetakse heaks ühelt poolt Euroopa Liidu ja Euroopa Aatomienergiaühenduse ja teiselt poolt Kosovo (1) vahelise stabiliseerimis- ja assotsieerimislepingu sõlmimine Euroopa Komisjoni poolt Euroopa Aatomienergiaühenduse nimel
   EUROOPA LIIDU NÕUKOGU,
   võttes arvesse Euroopa Aatomienergiaühenduse asutamislepingut, eriti selle artikli 101 teist lõiku,
   võttes arvesse Euroopa Komisjoni soovitust
   ning arvestades järgmist:
   
               (1)
            
            
               21. juunil 2013 volitas nõukogu komisjoni alustama Kosovoga läbirääkimisi stabiliseerimis- ja assotsieerimislepingu (edaspidi „leping”) üle. Läbirääkimised lõppesid edukalt lepingu parafeerimisega 25. juulil 2014.
            
         
               (2)
            
            
               Lepingus käsitletakse ka Euroopa Aatomienergiaühenduse (edaspidi „ühendus”) pädevusse kuuluvaid küsimusi.
            
         
               (3)
            
            
               Seepärast tuleks leping Euroopa Aatomienergiaühenduse asutamislepingu kohaldamisalasse kuuluvate küsimuste osas sõlmida ka ühenduse nimel.
            
         
               (4)
            
            
               Lepingu allkirjastamine ja sõlmimine toimub Euroopa Liidu lepingu ja Euroopa Liidu toimimise lepingu kohaldamisalasse kuuluvate küsimuste osas eraldi menetluse kohaselt.
            
         
               (5)
            
            
               Leping ei piira liikmesriikide seisukohti Kosovo staatuse suhtes; selle otsustavad liikmesriigid kooskõlas oma riiklike tavade ja rahvusvahelise õigusega.
            
         
               (6)
            
            
               Käesoleva otsuse ega lepingu tingimused, sõnastus ega määratlused ega lepingu sõlmimiseks vajalike õiguslike aluste kasutamine ei tähenda Kosovo tunnustamist ühenduse poolt iseseisva riigina ega tähenda ka seda, et üksikud liikmesriigid Kosovot iseseisva riigina tunnustavad, kui nad ei ole seda teinud.
            
         
               (7)
            
            
               Seetõttu tuleks küsimustes, mis kuuluvad ühenduse pädevusse, kiita heaks lepingu sõlmimine komisjoni poolt ühenduse nimel,
            
         ON VASTU VÕTNUD KÄESOLEVA OTSUSE:
   Artikkel 1
   Käesolevaga kiidetakse heaks Euroopa Liidu ja Euroopa Aatomienergiaühenduse ning Kosovo vahelise stabiliseerimis- ja assotsieerimislepingu sõlmimine komisjoni poolt ühenduse nimel (2).
   Artikkel 2
   Käesolev otsus ei mõjuta liikmesriikide ega ühenduse seisukohti Kosovo staatuse suhtes.
   Artikkel 3
   Käesolev otsus jõustub selle vastuvõtmise kuupäeval.
   
      Luxembourg, 22. oktoober 2015
      
         
            Nõukogu nimel
         
         
            eesistuja
         
         F. ETGEN
      
   
   
      (1)  Kõnealune nimetus ei piira seisukohti staatuse suhtes ning on kooskõlas ÜRO Julgeolekunõukogu resolutsiooniga 1244/1999 ja Rahvusvahelise Kohtu arvamusega Kosovo iseseisvusdeklaratsiooni kohta.
   
      (2)  Lepingu tekst on lisatud nõukogu otsusele selle liidu nimel sõlmimise kohta.